《西湖即事二首》
明代·张元凯

钱塘苏小茜罗衣，短棹穿花过钓矶。
望帝声中怨离别，梦儿亭下惜芳菲。
微风吹藻鳞鳞浪，落日衔山树树晖。
最是碧云随处合，美人乘兴夜忘归。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。